બ્રિટિશરોના ગયા પછી શિમલા ઘણું ગીચ બની ગયું છે. છતાં અહીંની ખીણો, લીલોતરીથી શોભતાં પર્વતો, હિમ, ખુશનુમા વાતાવરણ, ફૂલોથી ભરેલા મેદાનો, સીડાર અને પાઈન-ફોરેસ્ટમાં પ્રસરેલી પાઈનની સુગંધ વગેરે આકર્ષણો હજી પ્રવાસીઓને આકર્ષે છે. આ સ્થલ ૨૨૨૫ મીટરની ઊંચાઈએ પર્વત પર આવેલું છે. જાખુ-પીક, ઓબ્ઝર્વેટરી-હિલટોપ, પ્રોસ્પેક્ટ-હિલ, અલીસિય્ ામ-હિલ અને ચૂર-ચાંદની-હિલ્સના સમૂહમાંની એક હિલ પર શિમલા વસ્યું છે. બ્રિટિશર્સના રાજ્યમાં તે ઉનાળાનું મનપસંદ ગિરિમથક હતું. તેથી જ અહીં ટયૂડર અને ગોથિક શૈલીની ઘણી ઈમારતો જોવા મળે છે, તેમાંની કેટલીક ઈમારતો ‘હેરી પોર્ટર’માં જોવા મળતી ઈમારતો અને કિલ્લાની યાદ અપાવે છે.